
ZEM-ZEM VODA 





ime Allaha, Milostivog, Samilosnog 



Hvala i zahvala Uzvišenom Allahu, dželle še'nuhu, Koji sve u mjeri 
stvori i odredi, Koji mu'mine Pravim putem uputi, a kafirima bolnu 
kaznu priredi. Neka su salavat i selam na Njegovog odabranog 
roba i Poslanika, Muhammeda Ibn Abdullaha, sallallahu alejhi ve 
sellem, na one koji su se prihvatili Njegove upute, koji se drže 
Sunneta i na sve sljedbenike do Sudnjega Dana. 

Obavjestio nas je Allah, azze ve dželle, u Svojoj Plemenitoj knjizi 
Kur'anu o dovi Ibrahima, alejhi selam, koju je uputio prilikom 
rastanka s sinom Ismailom i njegovom majkom Hadžer, pa kaže 
Uzvišeni: 




"Gospodaru naš, ja sam neke potomke svoje naselio u kotlini u 
kojoj se ništa ne sije, kod Tvoga Časnog hrama, da bi, 
Gospodaru naš, molitvu obavljali; zato učini da srca nekih ljudi 
čeznu za njima i opskrbi ih raznim plodovima da bi zahvalni bili." 

(Prijevod značenja sura Ibrahim, ajet broj 37). 

Subhnallah, ima li jačeg imana od imana Hadžer, i ima li većeg i 
jačeg oslonca na Allaha od oslonca Hadžer na njena Gospodara 
kada je ostala sama sa svojim dojenčetem u dolini koja nije bila 
naseljena, a niti vodom i plodovima opskrbljena?! 

Nakon što ju je ostavio Allahov prisni prijatelj Ibrahim, alejhi 

selam, Hadžer ga je upitala: O Ibrahime je li ti ovo Allah 

naredio da uradiš? Na to je Ibrahim, alejhi selam, kazao: Da, a 
Hadžer je dodala: Onda nismo izgubljeni! 

I nakon što je potrošila svu opskrbu od hrane i pića koje je imala 
sa sobom stala je da žurno hodi između dva brdašca Saffe i 
Merve dok je Ismail, alejhi selam, u njenoj blizini punim glasom 
plakao, kako bi našla vodu i nešto hrane, kada se iznenadno 
pojavi Džibril, alejhi selam, donoseći radost i smiraj, te nakon što 
udari svojim krilom voda poteče tako jako, a Hadžer stade da 
vodu skuplja u krug (lokvu) i poče da pije iz nje uzimajući gutalj 
za gutaljom, šaku za šakom. 

Rekao je Allahov Poslanik, sallallahu alejhi ve sellem: 11 "Allah se 
smilovao majci Ismailovoj, da je ostavila Zem-Zem", ili je rekao: 
"da nije zahvatila odmah vodu, on (Zem-Zem) bi danas bio 

ri|eka. (Bilježi imam Buhari). 

Stoga želim dragi brate i cijenjena sestro da nešto kažem o 
vrijednosti i bereketu vode Zem-Zem. 

Voda Zem-Zem je najbolja voda na Zemlji cijeloj, a dokaz 
ovome su riječi Allahova Poslanika, Muhammeda, sallallahu alejhi 
ve sellem, koje prenosi Ibn Abbas, radijallahu anhuma: "Najbolja 
voda na Zemljinoj površini je Zem-Zem voda, u njoj je hrana za 

gladnog i lijek Za bolesnog." (Bilježi Taberani u dijelima EL-Kebir i El-Evsat). 

Također, od vrijednosti vode Zem-Zema jeste što je ona potekla 
u najsvetijoj dolini na cijeloj Zemlji u Mekki kod Allahove časne 
kuće, u blizini same Kabe i mjesta na kome je Ibrahim, alejhi 
selam, stajao kako bi bila opskrba i piće za Allahove goste i one 
druge u njenoj blizini. 

Rekao je imam Kurtubi komentarišući (tefsireći) riječi Allaha, azze 
ve dželle: 




"Gospodaru naš, ja sam neke potomke svoje naselio u kotlini u 
kojoj se ništa ne sije, kod Tvoga Časnog hrama..." Allah je poslao 
Meleka koji je potražio vodu i učinio ju da bude zamjena za 
hranu." 

Bilježi imam Muslim predaju kada je došao Ebu Zerr, radijjallahu 
anhu, u Mekku te nakon toga ostao trideset dana u Haremu, 
Allahov Poslanik, sallallahu alejhi ve sellem, ga je upitao: "A šta 
tije bila hrana tokom tih dana?" 



Na to je odgovorio Ebu Zerr: "Ništa drugo nisam imao do vodu 
Zem-Zem, od nje sam se udebljao tako da mi je i stomak 
porastao, i nisam nikako glad osjetio." Allahov Poslanik, 
sallallahu alejhi ve sellem, reče: "Doista je ona mubarek 
(berićetna) i ona je hrana gladnom." 



Rekao je Ibn Kajjim, rahmetullahi alejhi: "Ja sam lično vidio ljude 
koji su pili Zem-Zem vodu i po petnaest dana pa čak i više a da 
pri tome nisu osjetili nikakvu glad, tavafili su oko Kabe kao i svi 
drugi ljudi a nije se na njima ništa primjetilo." (ibn Kajjim u dijelu zadu ei- 

Me'ad) 



Od vrijednosti vode Zem-Zema jeste i ta što je ona lijek od 
bolesti, shodno hadisu u kome stoji: "I ona je lijek bolesnom...", a 
praksa ashaba, radijjallahu anhum, je bila da piju vodu Zem- 
Zem i da svoje glave poljevaju i svoja lica umivaju Zem-Zemom 
doveći Allahu šta su željeli. U tom kontekstu je i predaja od Ibn 
Abbasa, radijjallahu anhuma, da je prilikom pijenja Zem-Zema 
učio dovu: "Gospodaru moj ja od Tebe tražim korisno znanje, 
obilatu opskrbu i lijek od svake bolesti." (BHjež Hakim u Mustedreku). 



Također, od vrijendosti ove vode jeste da je ono razlog (ar. 
Sebeb) za ono što se pije (nijjeti), bilježi se predaja od Džabira, 
radijjallahu anhuma, da je kazao: Čuo sam Allahova Poslanika, 
sallallahu alejhi ve sellem, kako kaže: "Voda Zem-Zem je za ono 

ZaSta Se nami|eni. (Bilježi imam Ahmed, Ibn Madže, a vjerodostojnom predajom ocjenio ju je 
Ibn Hadžer). 

Rekao je imam Tirmizi, rahmetullahi alejhi: "Ovakve stvari se 
dešavaju Allahovim robima shodno njihovim ciljevima (nijetima) 
koji su popraćeni iskrenošću, jer Allahov iskreni rob (ar. Muvehid) 
kada mu nešto njegov Gospodar naredi, on to prihvata odmah, 
žureći da se odazove Allahovoj naredbi, pa kada tako postupi i 

na Allaha se osloni i u Njegha pouzda, on onda nađe neophodnu 
opskrbu kao nagradu koja biva shodna veličini nijeta." 

Imam Sevkani, rahmetullahi alejhi, komentarišući riječi Allahova 
Poslanika, sallallahu alejhi ve sellem: "Voda Zem-Zem je za ono 
zašta namijeni.", kazao je: da je ovaj izraz ili fraza općeg 
karaktera, te stoga obuhvata i iz nje se razumije da je voda 
Zem-Zem za šta se namijeni općenito, i u nju spadaju potrebe 
kako ahiretske tako i dunjalučke, a isto su ovo razumjeli i velika 
skupina islamski velikana, pa su pili Zem-Zem i dovili da imse 
poveća znanje i rad po njemu kao što su Ibn Hadžer i Hakim. 

(Ševakini u dijelu Nejlu El-Evtar). 

Od Sunneta je da se pije voda Zem-Zem, te da se ista posipa 
po glavi, kao što se bilježe mnoge predaje da je Allahov 
Poslanik, sallallahu alejhi ve sellem, to činio kada bi završio 
Tavaf, a prije nego bi otišao na Sajj. 

Također, ono što je vrijedno spomenuti u svezi vode Zem-Zema 
jeste da je Allahovu Poslaniku, Muhammedu, sallallahu alejhi ve 
sellem, četiri puta srce oprano vodom Zem-Zem. 

Bilježi imam Buhari predaje u kojima stoji da je četiri puta 
Allahovu Poslaniku, sallallahu alejhi ve sellem, otvorana grudi i 
njegovo srce je bilo prato Zem-Zem vodom: Prvi puta se to desilo 
kada je Allahov Poslanik, sallallahu alejhi ve sellem, imao četiri 
godine dok je bio kod Halime Es-Sadije, drugi put se desilo 
kada je Allahov Poslanik, sallallahu alejhi ve sellem, imao deset 
godina, treći put se pak desilo prije nego li je Allahovu 
Poslaniku, sallallahu alejhi ve sellem, došao Džibril sa objavom, i 
četvrto otvranje grudi se desilo u noći Isra 1 i Mi'radž kada je 
Allahov Poslanik, sallallahu alejhi ve sellem, putovao u Nebeske 
visine. 

U svim ovim otvaranjima je velika i nedohvatna Allahova 
mudrost, a posebnost ove vode biva baš iz toga razloga što je 

Allah odabrao da ona bude voda kojom će se oprati najčišće i 
najbolje srce! 

ZEM-ZEM VODA KROZ HISTORIJU 

Prema dostupnim podacima ostalo je zabilježeno da je u prvom 
vijeku poslije Isa-a, alejhi selam, izvor imao dvije komore, jednu 
za piće i jednu za pranje. U to vrijeme, bio je jednostavno 
okružen ogradom od kamena, 

U doba Abasidskog Halife, Al-Mensura 771 godine ili 149 
godine po Hidžri okolina izvora je popločana mramorom, što je 
slijedeći halifa Al-Mehdi obnovio tijekom svog hilafeta, te 
izgradio kupole od tikovine koje su bile prekrivene mozaikom. 
Jedna mala kupola pokrivala je izvor a druga veća kupola 
pokrivala je prostor za hodočasnike. U 835 godini, odnosno 
213 hidžretske godine za vrijeme halife Al-Mu'tasima bilo je 
više restauracija, a kupola je bila prekrivena mramorom. 

U 1417 godini ili 795 hidžretske godine, za vrijeme vladavine 
Memluka, Kaba je bila oštećena u požaru, te joj je bila 
neophodna temeljita restauracija. Daljnja obnova izvršena je 
1430 godine, odnosno 808 hidžretske godine i ponovo 1499 
tj. 877 hidžretske godine za vrijeme sultana Kitbaia, kada je 
ponovo zamijenjen dotrajali mermer. 

U moderno doba, najveća obnova na kupoli izvršena je u doba 
Osmanlijskog sultana Abdul Hamida II u 1915 godini, odnosno 
1 333 godine po Hidžri. Kako bi se smanjila gužva Zem-Zem je 
odmaknut od svoje izvorne lokacije, kako bi se olakšalo 
obavljanje Tavafa, u vrijeme hadža kad milijuni hodočasnika 
obilaze oko Kabe. Voda se sa izvora pumpa u istočni dio 
Harema, gdje je razvedena u odvojene lokacije za muškarce i 
žene. 

Zem-Zem je danas potpuno pokriven a njegova voda je 
razvedena svuda po Haremu. Osim toga svaki dan se ogromne 

količine ove berićetne vode cijevovodima prevozi u Medinu, gdje 
se u Poslanikovu, sallalahu alejhi ve sellem, mesdžidu služi 
hodočasnicima u plastičnim buradima. 



POLOŽAJ IZVORA ZEM-ZEM 

Godine 1971 dr. ing. Jahja Kušik objavio je naučno djelo pod 
naslovom „Zem-Zem" u kome iznosi podatke višemjesečnog 
naučnog istraživanja ovog izvora. Autor knjige diplomirao je 
ekologiju na univerzitetu u VVashingtonu (SAD), gdje je i 
doktorirao. Njega je Saudijski kralj Fejsal imenovao za vođu 
ekipe stručnjaka koja je imala zadatak da iznese naučne 
odgovore na brojna pitanja vezana za izvor Zem-Zem. Prema 
ovom izvještaju glavni izvor vode Zem-Zem nalazi se točno ispod 
Hadžerul-Esveda, izbija iz granitne stijene dužine 45 centimetara 
i visine 30 cm. To je izvor iz kojeg dolazi najveća količina vode. 

Drugi izvor nalazi se tačno ispod mjesta sa koga se uči Ezan u 
Haremu, i izbija iz stijene dužine 70 centimetara, i debljine 30 
cm. Pored ova dva glavna izvora postoji još 21 manji izvor. Do 
sada je utvrđeno da voda svih izvora Zem Zem-a dolazi iz 
pravca brda Džebel El-Kubejsi, a na kojem je sada izgrađen 
kraljevski dvorac. 

TEHNIČKE KARAKTERISTIKE ZEM-ZEM VODE 

Početkom 1971 godine jedan zapadni „stručnjak" objavio je 
članak u kome je tvrdio da voda izvora Zem-Zem nije zdrava za 
piće. Svoje tvrdnje je potkrijepio tvrdnjama da se Kaba nalazi 
na nadmorskoj visini ispod nivoa mora, kao i da se sve otpadne 
vode iz Mekke moraju slijevati prema Kabi. Kada su ove 
informacije došle do kralja Fejsala on je naložio ministarstvu 
poljoprivrede i vodoprivrede Saudijske Arabije da uzorke Zem- 
Zem vode pošalju u nekoliko eminentnih europskih instituta na 
analizu. Kako su svi uzorci u analizi pokazali potpunu ispravnost, 
eksperti iz nekoliko instituta su zatražili dozvolu da na licu mjesta 

istražuju ovaj izvor i njegove vode. Ronioci su se spustili u bunar u 
koji se sakupljaju vode i ustanovili da voda u njega dolazi samo 
iz jednoga pravca. Da bi se uvjerili u tu tvrdnju odlučili su 
snažnim pumpama svu vodu iscrpiti i ustanoviti pravac iz koga 
voda dolazi u ovaj bunar i u kojem kapacitetu. Ova metoda se 
zove „Metoda probnog pumpanja" i primjenjuje se i kod nas u 
Bosni i Hercegovini prilikom ispitivanja izdašnosti izvorišta. Ovim 
ispitivanjem je utvrđeno da je dubina vode u bunaru između 4,2 
i 5,5 m, da je tlo bunara pjeskovito, i da voda izvire iz pijeska. 
Kapacitet izvorišta iznosi oko 50 l/s. Sto se tiče tvrdnje da bi 
voda Zem-Zem mogla biti porijeklom iz Crvenoga mora 
konstatirano je da nije boćata (nema primjesa morske vode), a 
tvrdnja da se Kaba nalazi u depresiji ispod nivoa mora nije 
točna. Meka je udaljena od Crvenoga mora 75 kilometara i 
nalazi se u brdovitom području na 178 metara nadmorske visine. 

U biološkoj i hemijskoj analizi Zem-Zem vode, te usporedbi vode 
koja se pije iz drugih izvora s vodom Zem-Zem-a, ustanovljeno je 
da je voda Zem-Zem-a mnogo bogatija kalcijumom i 
magnezijumom od ostalih voda. Ono što je posebno interesantno 
jeste da Zem-Zem voda sadrži visoku koncentraciju florida koji je 
efikasan protiv bakterija. Svi instituti kojima je dostavljena voda 
na analizu ustanovili su da je u cijelosti čista i da je i prema 
ispitivanju hemijskih i bakterioloških parametara pogodna za 
piće te da ne postoji nikakva opasnost za potrošače. Ovim 
ispitivanjem je još jednom dokazana mudžiza Zem-Zem vode. Do 
sada se nikada nije dogodilo da su se hodočasnici požalili na 
zdravstvene probleme zbog vode. 



BIOLOŠKO - HEMIJSKA SVOJSTVA ZEM-ZEM VODE 



Još ni jednom od postanka izvora Zem-Zem nije se dogodilo da 
je presušio ili da se uslijed suše smanjio dotok vode u njemu. 
Upravo suprotno, otkako se vode istraživanja dokazano je da je 

dotok vode u izvoru sve veći. Isto tako voda iz Zem-Zem-a 
nikada nije izgubila ni jedno od bioloških i hemijskih svojstava, 
što se vremenom događa kod drugih voda. Prema analizama 
utvrđeno je da jedan litar Zem-Zem vode sadrži oko 2000 
miligrama bioloških i hemijskih elemenata, dok je ta količina kod 
ostalih izvorskih voda u Mekki i okolini oko 260 miligrama. U 
jednom litru vode Zem-Zem-a nalazi se: 

250 miligrama natrija (NA), 

200 miligrama kalcijuma (CA), 

1 20 miligrama kalija (K), 

50 miligrama magnezijuma (MA), 

366 miligrama bikarbonata (C), 

372 miligrama sumpora (S) 

273 miligrama nitrata (NO 3 ) 

6 miligrama hlorida (CL), 

0,15 miligrama željeza (Fe), i 

0,12 miligrama bakra (Cu) 

Istraživači se slažu da svi spomenuti elementi čine ovu vodu 
idealnom za ljudsko tijelo. 

Analizom vode ovoga izvora i vodotoka kroz koje protječe 
utvrđeno je da nema mikroba koji bi bili štetni po čovjeka. Ono 
što vjerojatno daje kvalitet ovoj vodi jesu stijene i zemlja kroz 
koju prolazi. 

Hemijsko - biološki parametri Zem-Zem vode odgovaraju 
tvrdnjama da ju je Melek Džibril, alejhi selam, pronašao po 
naredbi Allaha, azze ve dželle, zbog čega se Zem-Zem-u i 
pripisuju posebna svojstva. Neko drugo objašnjenje za kvalitetu 
ove vode teško da je moguće pronaći. 

Najnovija analiza vode Zem-Zem provedena je prošle godine na 
institutu „Hado" u Tokiju i proveli su je Japanski naučnici. Oni su 
također utvrdili da se ova voda razlikuje po svom biološkom i 
hemijskom sastavu od svih „običnih" voda koje svakodnevno 
pijemo. Japanski naučnik sa instituta „Hado", prof. Massaro 
Imuto piše da je voda analizirana po „nano" metodi, po kojoj je 
samo jedna kap Zem-Zem-a ubačena sa 1 000 kapi obične 
izvorske vode i rezultati su pokazali da je ta jedna kap 
oplemenila hiljadu kapi obične izvorske vode. Zbog ovog 
eksperimenta prof. Masaro je vodu Zem-Zem nazvao 
blagoslovljenom. On je također potvrdio da ova voda nije 
promijenila svoja hemijska i biološka svojstva usprkos svim 
sprovedenim pokušajima i eksperimentima. Bitno je napomenuti i 
da istraživanja koja je uradio Institut "Hado" u Tokiju nisu bila 
naručena od strane Saudijske Arabije. 

I na kraju hvala Allahu, azze ve dželle, koji je muslimane 
počastio još jednom u nizu blagodati, vodom Zem-Zem koja ima 
svoje mjesto kod svih vjernika i ljudi koji teže ka ovom svetom i 
od Allaha odabranom mjestu Mekki. 



Rekao je Allahov Poslanik, sallallahu alejhi ve sellem: 



"Najbolja voda na Zemljinoj površini je Zem- 

Zem voda, u njoj je hrana za gladnog i lijek 

za bolesnog." 

(Bilježi Taberani u dijelimo EL-Kebir i El-Evsat). 

